**DZA Årsberetning 2015**

**Danske sejlere i Zoom klassen har gjort det igen!**

**EM**

Det var endnu en gang et kæmpe flot år i for de Danske Zoom sejlere.

Året startede med EM i Spanien i Palamos. I år var der 18 deltagere og efter nogle gode træningsdage startede sejladserne for alvor. De første dage var der ikke meget vind, hvilket som bekendt ikke er de bedste forhold for de gæve vikinger.

Heldigvis kom der go vind på den sidste dag og det betød at der var flotte placeringer til Danmark.

I pigerækken blev Michala Høgh Norsell nr 1.

I drengerækken blev Rasmus Bergmann Fabrin nr. 2.

**Ranglistestævner**

Årets rangliste stævner bev afholdt på Esrum sø, Vallensbæk, Furesøen og i Kerteminde. Ranglistevinderne år 2015 blev : Michala Høgh Norsell & Rasmus Bergmann Fabrin

**NM.**

Finland var i år værter for NM. Grundet den korte tid mellem NM og VM var det kun få sejlere fra Danmark, der valgte at deltage, men det betød ikke at Danmark ikke gjorde det godt.

Biler blev pakket med sejl, trailere og både og så afsted. Der blev ikke meget tid til træning -det var i gang med sejladserne med det samme.

Alligevel blev Michala Høgh Norsell bedste pige, (uofficiel nr 1 i pigerækken) og i drengerækken blev Rasmus Bergmann Fabrin nr.1 og Niclas Boserup nr. 3.

Yderligere blev en flot sølv medalje sejlet hjem i holdsejladserne af Michala, Rasmus, Markus & Niclas.

**VM**

St. Gilgen i Østrig var i år vært for VM. Jeg vil ikke berette så meget, men i stedet henvise til den fantastiske artikel skrevet af Anne Hopmann. Artiklen kan findes på vores nye meget flotte hjemmeside. /88<strig-2015.pdf%22VM%202015>%[20Rejseberetning"VM HYPERLINK "-VM-i-%D8strig-2015.pdf%22VM%202015%20Rejseberetning"2015 HYPERLINK "-VM-i-%D8strig-2015.pdf%22VM%202015%20Rejseberetning"Rejseberetning](20Rejseberetning%22VM%20HYPERLINK%20%22-VM-i-%D8strig-2015.pdf%22VM%202015%20Rejseberetning%222015%20HYPERLINK%20%22-VM-i-%D8strig-2015.pdf%22VM%202015%20Rejseberetning%22Rejseberetning)

Jeg vil dog nævne at bedste pige blev Michael Høgh Norsell med en 6. plads og hos drenge blev Oliver Ørting nr. 2. Daniel Hopmann nr. 5 & Rasmus Bergmann Fabrin nr. 6

**DM**

DM og Sjælandsmesterskaberne blev i år afholdt på samme sted, nemlig i Skælskør. Det betød at forældre trak i vaders og tørdragt, for at hjælpe sejlerne afsted direkte fra Kobæk strand. Det er et fantastisk syn at se hvordan der kæmpes for at komme af sted igennem brændingen.

Resultat: Jonas Ullmann nr. 1, Niclas Boserup nr. 2, Oliver Ørting nr.3. Katerina Bjerre Knudsen nr. 4, Mette Hasling Gade nr. 5 og Estella Kern nr. 6

**Kæmpe tillykke til ALLE.**

Vores trænere Bo og Jacob, har gjort et stort stykke arbejde, som også ses af de super flotte resultater. Derudover har de igen formået at styrke sammenholdet mellem sejlerne i Zoom gruppen – Tak for den store indsats. Også stor tak til de trænere, som har deltaget på fælles skippermøder og i ”åben gummibåd”.

Og ikke mindst tak til alle de superfantastiske forældre I er det klister, der binder det hele sammen.

**Arbejdes i DZA**

Måske har I allerede bemærket det - Vi har fået en ny hjemmeside -

[http://](http:///) zoom8.dk

Vi syntes den er SUPER FLOT! - 1000 TAK til Benjamin Damsgaard for det kæmpe store arbejde!

Vi arbejder vi stadig inden for de nedenstående rammer:.

* Alle trænere bliver ansat af DZA i forbindelse med stævner af længere varighed NM, VM evt. DM og længere træningsophold.
* DZA har tegnet en tillægsforsikring, som dækker træneren når de udfører deres arbejde
* DZA inddriver pædofiliattester på alle trænere.

Endvidere har vi arbejdet med videreudvikling af konceptet ”åben gummibåd” i forbindelse med ranglistestævner. Konceptet vil blive præsenteret på generalforsamlingen.

Årshjulet ser ud som følger for 2016.

Arbejdshjulet beskriver præcist hvad der sker året rundt, samt rammerne for det arbejde som trænerne skal udføre under de forskellige stævner. Det er trænernes opgave at planlægge og udfylde rammerne i samarbejde med hinanden.

|  |  |  |  |
| --- | --- | --- | --- |
| **Årshjul** | | | |
|  | **Stævner** |  | **Lejre** |
| **Forår** | Påske: EM (Perlamos 22-26/3) | **Vinter** | Tørlejr |
| 1. Rangliste stævne | **Forår** | 1. NN |
| 2. Rangliste stævne | 2. NN |
| 3. Rangliste stævne |  |  |
| 4. Rangliste stævne |  |  |
| **Sommerferie** | NM (Danmark) |  |  |
| VM (Estonia 2-7/8) |  |  |
| **Efterår**  **Efter sommeren prioriteres stævnerne** | DM |  | 3. NN |
| Sjællandske/Jyske Mesterskaber |  |  |

På generalforsamlingen, der afholdes i forbindelse med NN i Kaløvig d 18. oktober 2015, skal der sammensættes en ny bestyrelse.

Indtil videre er der følgende kandidater

Berit Vendelbo formand genopstiller  
Nina Bergman Fabrin næstformand genopstiller

Bo Jarvig bestyrelsesmedlem genopstiller  
Kim Lindgren bestyrelsesmedlem genopstiller

Jackob ønsker at forsætte med kasser posten

Gudrun ønsker at forsætter som revisorsuppleant

Torben ønsker ikke genvalg og udtræder af bestyrelsen.

Vi søger et nyt bestyrelsesmedlem og gerne suppleanter, som kan hjælpe i forbindelse med de forskellige arrangementer.

Følgende kandidater stiller op

Morten Ullmand ( Sletten Sk )

Carsten Madsen ( KØS )

**Agenda til Generalforsamlingen**

1. Valg af dirigent.

2. Bestyrelsens beretning.

3. Forelæggelse af årsregnskab.

4. Konceptet ”åben gummibåd”

5. Behandling af indkomne forslag.

6. Fastsættelse af næste års kontingent.

7. Valg af bestyrelsesmedlemmer samt suppleanter

8. Valg af en revisor samt en revisorsuppleant.

9. Eventuelt.

Venlig hilsen  
Berit Vendelbo  
Formand for Zoom8 klassen